তিনি দাবি করেন, সরকারি দাম অনুসারে আমরা চামড়া কিনি এবং অনেক সময় একটু বেশি দাম দিয়েও কিনে থাকি। আড়তদারদের টাকা আটকে দেয়া প্রসঙ্গে তিনি বলেন, টাকা বকেয়া রাখা ব্যবসায় নতুন কিছু নয়। এ ছাড়া সাভারের ট্যানারি পল্লীতে ১৫০ ট্যানারির মধ্যে মাত্র ৫০টি কারখানা উৎপাদনে যেতে পেরেছে। যেসব ট্যানারি উৎপাদনে যেতে পারেনি, ওই সব ট্যানারি ব্যাংকঋণও পায়নি। এবার মাত্র ৪২টি প্রতিষ্ঠান ঋণ পেয়েছে। ফলে বাজারে নগদ টাকার একটি সংকট ছিল। আড়তদার ছাড়াও সরাসরি চামড়া কিনছেন কি না জানতে চাইলে তিনি বলেন, ‘আমরা প্রতিবছরই কিছু কিছু এতিমখানা থেকে চামড়া কিনি। এরা সারা বছরই আমাদের কাছ থেকে টাকা নেয়। বছর শেষে কিছু চামড়া সংগ্রহ করা হয়। এটা খুব বেশি নয়। মাত্র ২-৩ শতাংশ।